Sonates de Bach i Händel en el Centre Cívic Antic Sanatori
07 de novembre 2019

![](/media/htrpstxc/91_c_musca-alchemica.jpg)  
​

El grup MUSIca ALcheMIca, format per la violinista Lina Tur i el clavecinista Dani Espasa oferiran un concert de sonates de Bach i Händel este dissabte, 9 de novembre, en el Centre Cívic Antic Sanatori. Este concert, que forma part del Festival MusAS (Música Antiga Sagunt), organitzat per la delegació de Cultura, començarà a les 19 hores. Prèviament, a les 18 hores, els interessats podran gaudir d'una visita guiada al Barri Obrer que finalitzarà en l'Antic Sanatori de AHM. Tant la visita com el concert són gratuïts fins a completar l'aforament.

  

MUSIca AlcheMICA és un grup musical fundat a Alemanya per Lina Tur, que és una música interdisciplinar sol·licitada per prestigioses orquestres i _ensembles_ nacionals i internacionals. La violinista ha fet els primers enregistraments mundials de la integral dels trios de Boccherini op. 34 amb La Ritirata.

*   [](http://www.facebook.com/sharer.php?u=https://aytosagunto.es/va/actualitat/sonates-de-bach-i-handel-en-el-centre-civic-antic-sanatori/ "Facebook")
*   [](http://twitter.com/share?url=https://aytosagunto.es/va/actualitat/sonates-de-bach-i-handel-en-el-centre-civic-antic-sanatori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sonates-de-bach-i-handel-en-el-centre-civic-antic-sanatori/ "Linked In")
*   [](mailto:?body=https://aytosagunto.es/va/actualitat/sonates-de-bach-i-handel-en-el-centre-civic-antic-sanatori/)